Ռոբերտ Բեգլարեան - Խնդիրը բազմակողմանի լուծում ու վերծանում է պահանջում: Նշենք, որ առկայ խնդիրներից կարեւորը օրինական դաշտի սահմանումներն ու արգելքներն են: Սրանց լուծումը, բնականաբար, պէտք է գտնել եւ համաձայնեցնել համապատասխան նախարարութեան աջակցութեամբ: Դա դպրոցների համատեղման խնդրին է առնչւում: Եթէ նման մի գործընթաց մեկնարկի, ապա պէտք է արտօնութիւն ստանալ մեր դպրոցներում բոլոր օղակների աշակերտութեանը մէկտեղելու կամ նոյն բակում տեսնելու հնարաւորութիւն ունենալ: Այդպէս հնարաւոր կը լինի խնայած բիւջէի հաշւին ներդրումներ անել կրթական համակարգը տեխնիկական առումներով վերազինելու եւ որակաւորելու, ինչպէս նաեւ բարձրորակ ուսուցչական կազմով ապահոված տեսնելու ուղղութիւններով: Վստահ եմ, որ նման հնարաւորութիւններ հազիւ թէ ունենայ որեւէ սեփական ոչ-շահադիտական կոչւող դպրոց, որտեղ աշակերտն ստիպւած է սովորելու թւով 25-ից 30 կամ նոյնիսկ աւելին երեխաներով կազմւած դասարանում. էլ չասենք, թէ ինչպիսի վճարումների ու մէջքը կոտրող գներով: